title: Решение (ЕС) 2017/1696 на Европейския парламент от 27 април 2017 година относно освобождаването от отговорност във връзка с изпълнението на бюджета на Европейския орган за ценни книжа и пазари за финансовата 2015 година

text:
               29.9.2017

               BG

               Официален вестник на Европейския съюз

               L 252/278

         РЕШЕНИЕ (ЕС) 2017/1696 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Европейския орган за ценни книжа и пазари за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за ценни книжа и пазари за финансовата 2015 година,

               —

               като взе предвид доклада на Сметната палата относно годишните отчети на Европейския орган за ценни книжа и пазари за финансовата 2015 година, придружен от отговора на Органа (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Органа във връзка с изпълнението на бюджета за финансовата 2015 година (05873/2017 — C8-0074/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (4), и по-специално член 64 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по икономически и парични въпроси (A8-0124/2017),

               1.

               освобождава от отговорност изпълнителния директор на Европейския орган за ценни книжа и пазари във връзка с изпълнението на бюджета на Органа за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския орган за ценни книжа и пазари, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 162.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 331, 15.12.2010 г., стр. 84.

      (5)  ОВ L 328, 7.12.2013 г., стр. 42.


title: 2012/534/ЕС: Решение на Съвета от 24 септември 2012 година относно позицията на Европейския съюз в рамките на Съвместния комитет ЕС—ИКАО по отношение на решението за приемане на приложение за авиационна сигурност към Меморандума за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество

text:
               2.10.2012

               BG

               Официален вестник на Европейския съюз

               L 266/37

         РЕШЕНИЕ НА СЪВЕТА
   от 24 септември 2012 година
   относно позицията на Европейския съюз в рамките на Съвместния комитет ЕС—ИКАО по отношение на решението за приемане на приложение за авиационна сигурност към Меморандума за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество
   (2012/534/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               На 29 март 2012 г. влезе в сила Решение 2012/243/ЕС на Съвета от 8 март 2012 г. за сключването на Меморандум за сътрудничество между Европейския съюз и Международната организация за гражданско въздухоплаване (ИКАО) за осигуряване на рамка за засилено сътрудничество и за определяне на процедурните механизми, свързани с него (1) („Меморандум за сътрудничество“).

               (2)

               Съгласно член 7, параграф 7.3, буква в) от Меморандума за сътрудничество Съвместният комитет, учреден по силата на член 7, параграф 7.1 от Меморандума за сътрудничество, може да приема приложения към посочения меморандум.

               (3)

               Целесъобразно е да се установи позицията, която следва да заеме Европейският съюз в рамките на Съвместния комитет с оглед на приемането на приложение за авиационна сигурност към Меморандума за сътрудничество,

         ПРИЕ НАСТОЯЩОТО РЕШЕНИЕ:
   Член 1
   Позицията, която ще бъде взета от Европейския съюз в рамките на Съвместния комитет ЕС—ИКАО съгласно член 7, параграф 7.3, буква в) от Меморандума за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество (Меморандум за сътрудничество) по отношение на приемането на приложение за авиационно сигурност към Меморандума за сътрудничество, се основава на проекта на решение на Съвместния комитет ЕС—ИКАО, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 24 септември 2012 година.

            За Съвета

            Председател

         S. ALETRARIS

      (1)  ОВ L 121, 8.5.2012 г., стр. 16.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ ЕС—ИКАО
      от […] година
      за приемането на приложение за авиационна сигурност към Меморандума за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество
      СЪВМЕСТНИЯТ КОМИТЕТ ЕС—ИКАО,
      като взе предвид Меморандума за сътрудничество между Европейския съюз и Международната организация за гражданско въздухоплаване за осигуряване на рамка за засилено сътрудничество (МзС с ИКАО), и по-специално член 7, параграф 7.3, буква в) от него,
      като има предвид, че:
      Е целесъобразно да се включи приложение за авиационна сигурност към МзС с ИКАО,
      ПРИЕ НАСТОЯЩОТО РЕШЕНИЕ:
      Член 1
      Приложението към настоящото решение се приема и става неразделна част от МзС с ИКАО.
      Член 2
      Настоящото решение влиза в сила в деня на приемането му.

         Съставено в

               За Съвместния комитет ЕС—ИКАО

               Председатели

         ПРИЛОЖЕНИЕ

               „ПРИЛОЖЕНИЕ II — АВИАЦИОННА СИГУРНОСТ
               1.   Цели

                           1.1.

                           Страните се споразумяват да си сътрудничат в областта на авиационната сигурност в рамките на Меморандума за сътрудничество (МзС) между Европейския съюз и Международната организация за гражданско въздухоплаване (ИКАО), подписан на 28 април 2011 г. в Монреал и на 4 май 2011 г. в Брюксел.

                           1.2.

                           В съответствие с ангажимента си за постигане на адекватно и устойчиво равнище на авиационната сигурност в световен мащаб, по-специално чрез стандартите и препоръчителните практики на ИКАО, страните се споразумяват да си сътрудничат тясно при провеждането на своите дейности по авиационната сигурност.

                     2.   Обхват

                           2.1.

                           За преследването на посочените в параграф 1 цели страните се споразумяват да си сътрудничат, като:

                                       а)

                                       провеждат редовен диалог по въпроси на авиационната сигурност, които са от взаимен интерес;

                                       б)

                                       провеждат редовен обмен на важна за авиационната сигурност информация в съответствие с приложимите правила;

                                       в)

                                       участват в дейности, свързани с авиационната сигурност;

                                       г)

                                       анализират според случая спазването на стандартите на ИКАО от страна на държавите, придържането им към препоръчителните практики и ефективното прилагане на система за надзор над авиационната сигурност;

                                       д)

                                       наблюдават спазването на стандартите на ИКАО от страна на държавите членки на ЕС и придържането им към препоръчителните практики, както и ефективното прилагане на система за надзор над авиационната сигурност;

                                       е)

                                       продължават сътрудничеството по регулаторни въпроси и въпроси, свързани с определянето на стандарти;

                                       ж)

                                       разработват и предоставят техническо подпомагане;

                                       з)

                                       насърчават регионалното сътрудничество;

                                       и)

                                       обменят експерти; както и

                                       й)

                                       осигуряват обучение в областта на авиационната сигурност.

                     3.   Изпълнение

                           3.1.

                           Страните може да установяват работни договорености, в които се посочват взаимно договорените механизми и процедури за ефективното осъществяване на сътрудничество в областите, посочени в член 2, параграф 2.1. Тези работни договорености се приемат от Съвместния комитет.

                     4.   Диалог

                           4.1.

                           Страните свикват редовно заседания и/или телеконференции за обсъждане на въпроси от взаимен интерес, свързани с авиационната сигурност, и когато е уместно, координират дейности.

                     5.   Обмен на информация във връзка с авиационната сигурност, научни изследвания/проучвания и анализи

                           5.1.

                           Без да се засягат приложимите при тях правила, страните установяват работни договорености, в които се посочва каква информация и какви анализи могат взаимно да обменят въз основа на информацията, събрана по съответните им програми за одит и инспекции, както и механизма за обмен, който да гарантира поверителността на информацията, получена от другата страна в съответствие с член 6 от МзС.

                           5.2.

                           Страните си сътрудничат в областта на авиационната сигурност чрез обмен на важни и подходящи данни, изследвания, проучвания, информация и документация, както и чрез улесняване на взаимното участие в заседания.

                     6.   Участие в дейности по авиационната сигурност

                           6.1.

                           Когато това е уместно с оглед изпълнението на настоящото приложение, всяка страна кани другата да участва — съгласно установените правила или процедури — в дейности и заседания, свързани с авиационната сигурност, с цел да се постигне тясно сътрудничество и съгласуване. Условията за това участие се определят в работни договорености, за които страните са се споразумели.

                     7.   Регулаторни въпроси

                           7.1.

                           Всяка страна гарантира, че другата страна е информирана за всички нейни закони, разпоредби, стандарти, изисквания и препоръчителни практики, които може да имат въздействие върху изпълнението на настоящото приложение, както и за всяка тяхна промяна.

                           7.2.

                           Страните се уведомяват своевременно помежду си относно всички предложени изменения на своите съответни закони, разпоредби, стандарти, изисквания и препоръчителни практики, доколкото тези изменения биха могли да имат въздействие върху настоящото приложение.

                           7.3.

                           С оглед на глобалната хармонизация на разпоредбите и стандартите за авиационната сигурност страните се уведомяват взаимно по технически регулаторни въпроси в областта на авиационната сигурност по време на различните етапи от процеса на разработване на правилата или препоръчителните практики и могат да бъдат поканени за участие в съответните технически органи, когато това е уместно.

                           7.4.

                           Страните си предоставят взаимно и навреме информация за решения и препоръки, засягащи авиационната сигурност.

                           7.5.

                           Когато е целесъобразно, ЕС започва диалог с ИКАО за предоставяне на техническа информация в случаите, в които вследствие на прилагането на законодателството на ЕС възникнат въпроси относно спазването на стандартите на ИКАО и придържането към препоръчителните практики на ИКАО.

                     8.   Техническо подпомагане

                           8.1.

                           Страните координират подпомагането за държавите с оглед постигане на ефективно използване на ресурсите и избягване на дублирането на усилия и обменят информация относно проекти и програми за техническо подпомагане в областта на авиационната сигурност.

                           8.2.

                           Страните си сътрудничат тясно при подпомагането на държавите членки на ЕС и други държави, за които това се счита за необходимо, да подобрят ефективното изпълнение на критичните елементи на държавните системи за надзор над сигурността и спазването на препоръчителните практики на ИКАО. Това сътрудничество включва, без да се ограничава само до това, обмена на информация, улесняването на диалога между съответните страни и съгласуването на дейности за техническо подпомагане.

                     9.   Регионално сътрудничество

                           9.1.

                           Страните дават приоритет на дейностите, насочени към ускореното изпълнение на препоръчителните практики, когато регионалният подход предлага възможности за подобрена икономическа ефективност и подобрени процеси за надзор и/или стандартизация.

                     10.   Експертно подпомагане

                           10.1.

                           Без да се засягат схемите за експертно подпомагане, разработени извън обхвата на настоящото приложение, страните се стремят при поискване взаимно да си предоставят на разположение експерти с технически опит в съответните области на авиационната сигурност, които да изпълняват задачи и да участват в дейности, попадащи в обхвата на настоящото приложение. Условията за такова експертно подпомагане се определят в работни договорености между страните.

                     11.   Обучение

                           11.1.

                           Когато е уместно, всяка страна улеснява участието на служители на другата страна във всички програми за обучение в областта на авиационната сигурност, които тя осигурява.

                           11.2.

                           Страните обменят информация за материали във връзка с програмите за обучение в областта на авиационната сигурност и когато е уместно, се съгласуват и си сътрудничат в разработването на такива програми.

                           11.3.

                           В рамките на дейностите, обхванати от точка 9 от настоящото приложение, страните си сътрудничат за улесняване и съгласуване на участието в програми за обучение на служители от държави или региони, на които някоя от страните предоставя техническо подпомагане.

                     12.   Преглед

                           12.1.

                           Страните редовно правят преглед на изпълнението на настоящото приложение и когато е необходимо, вземат предвид всички важни промени в политиката или в нормативните уредби.

                           12.2.

                           Прегледите на настоящото приложение се извършват от Съвместния комитет, учреден съгласно член 7 от МзС.

                     13.   Влизане в сила, изменения и прекратяване

                           13.1.

                           Настоящото приложение влиза в сила от датата на приемането му от Съвместния комитет и остава в сила до прекратяването му.

                           13.2.

                           Работните договорености, установени съгласно настоящото приложение, влизат в сила от датата на приемането им от Съвместния комитет.

                           13.3.

                           Всяко изменение или прекратяване на работните договорености, приети съгласно настоящото приложение, се договаря от Съвместния комитет.

                           13.4.

                           Настоящото приложение може да бъде прекратено по всяко време от всяка от страните. Такова прекратяване поражда действие 6 месеца след получаване на писмено предизвестие за прекратяване от една от страните, изпратено от другата страна, освен ако въпросното предизвестие за прекратяване не бъде оттеглено по взаимно съгласие на страните преди изтичането на този шестмесечен период.

                           13.5.

                           Независимо от всички други разпоредби на настоящия член, ако МзС бъде прекратен, настоящото приложение и всички работни договорености, приети в съответствие с него, се прекратяват едновременно.“


title: Решение (ЕС, Евратом) 2015/60 на Съвета и на Комисията от 15 декември 2014 година относно позицията, която да бъде заета от името на Европейския съюз и на Европейската общност за атомна енергия в Съвета за асоцииране, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, във връзка с приемането на решения в Съвета за асоцииране относно процедурния правилник на Съвета за асоцииране и процедурния правилник на Комитета за асоцииране и на подкомитетите, създаването на два подкомитета и делегирането на определени правомощия от Съвета за асоцииране на Комитета за асоцииране в състав „Търговия“

text:
               16.1.2015

               BG

               Официален вестник на Европейския съюз

               L 10/30

         РЕШЕНИЕ (ЕС, Евратом) 2015/60 НА СЪВЕТА И НА КОМИСИЯТА
   от 15 декември 2014 година
   относно позицията, която да бъде заета от името на Европейския съюз и на Европейската общност за атомна енергия в Съвета за асоцииране, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, във връзка с приемането на решения в Съвета за асоцииране относно процедурния правилник на Съвета за асоцииране и процедурния правилник на Комитета за асоцииране и на подкомитетите, създаването на два подкомитета и делегирането на определени правомощия от Съвета за асоцииране на Комитета за асоцииране в състав „Търговия“
   СЪВЕТЪТ НА ЕВРОПЕЙСКИЯ СЪЮЗ,
   ЕВРОПЕЙСКАТА КОМИСИЯ,
   като взеха предвид Договора за функционирането на Европейския съюз, и по-специално член 217 във връзка с член 218, параграф 9 от него,
   като взеха предвид Договора за създаване на Европейската общност за атомна енергия, и по-специално член 101 от него,
   като взеха предвид предложението на Европейската комисия,
   като имат предвид, че:

               (1)

               В член 486 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“) се предвижда временното прилагане на части от Споразумението.

               (2)

               В член 4 от Решение 2014/295/ЕС на Съвета (2) и в член 4 от Решение 2014/668/ЕС на Съвета (3) се посочва кои части от Споразумението трябва да се прилагат временно.

               (3)

               Съгласно член 462, параграф 2 от Споразумението Съветът за асоцииране изготвя свой процедурен правилник.

               (4)

               Съгласно член 462, параграф 3 от Споразумението Съветът за асоцииране се председателства на ротационен принцип от представител на Съюза и от представител на Украйна.

               (5)

               Съгласно член 464, параграф 1 от Споразумението при изпълнението на своите задължения Съветът за асоцииране се подпомага от Комитет за асоцииране, а съгласно член 465, параграф 1 от Споразумението в своя процедурен правилник Съветът за асоцииране трябва да определи задълженията и функциите на Комитета за асоцииране.

               (6)

               Съгласно член 466, параграф 2 от Споразумението Съветът за асоцииране може да реши да създаде специален комитет или орган в конкретни области, необходими за изпълнение на споразумението, които да подпомагат Съвета за асоцииране при изпълнението на задълженията му. Съгласно член 466, параграф 3 от Споразумението Комитетът за асоцииране може също да създава подкомитети.

               (7)

               Съгласно член 461, параграф 1 от Споразумението Съветът за асоцииране отговаря за упражняването на надзор и контрол над прилагането и изпълнението на Споразумението. Съгласно член 465, параграф 2 от Споразумението Съветът за асоцииране може да делегира на Комитета за асоцииране което и да е от своите правомощия, включително правомощието да взема решения със задължителна сила. Съветът за асоцииране следва да делегира на Комитета за асоцииране в състав „Търговия“, както е посочено в член 465, параграф 4 от Споразумението, правомощието да актуализира или изменя приложенията към Споразумението, които се отнасят до глави 1 (приложения I-В и I-Г към Споразумението), 2 (приложение II към Споразумението), 3, 5, 6 и 8 от дял IV (Търговия и свързани с търговията въпроси) от Споразумението, съгласно член 463, параграф 3 и член 465, параграф 2 от Споразумението, доколкото в тези глави от Споразумението не се съдържат конкретни разпоредби, отнасящи се до актуализирането или изменянето на тези приложения.

               (8)

               За да се гарантира ефективното изпълнение на Споразумението, процедурният правилник на Съвета за асоцииране и процедурният правилник на Комитета за асоцииране и на подкомитетите следва да бъдат приети възможно най-скоро и следва да бъде възможно да бъдат приети чрез писмена процедура.

               (9)

               Поради това позицията на Съюза в рамките на Съвета за асоцииране следва да се основава на приложения проект на решение,

         ПРИЕХА НАСТОЯЩОТО РЕШЕНИЕ:
   Член 1
   1.   Позицията, която да бъде заета от името на Европейския съюз и на Европейската общност за атомна енергия в рамките на Съвета за асоцииране, създаден с член 464 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, се основава на проектите за решения на Съвета за асоцииране, приложени към настоящото решение, по отношение на:

               —

               приемането на процедурния правилник на Съвета за асоцииране и на процедурния правилник на Комитета за асоцииране и на подкомитетите,

               —

               създаването на два подкомитета, и

               —

               делегирането на определени правомощия от Съвета за асоцииране на Комитета за асоцииране в състав „Търговия“, както е посочено в член 465, параграф 2 от Споразумението.

         2.   Внасянето на незначителни технически промени в проекторешенията на Съвета за асоцииране може да бъде одобрено от представителите на Съюза в Съвета за асоцииране, без да е необходимо допълнително решение на Съвета на Европейския съюз.
   Член 2
   Съветът за асоцииране се председателства от страна на Съюза от върховния представител на Съюза по въпросите на външните работи и политиката на сигурност, в съответствие с отговорностите му съгласно Договорите и в качеството му на председател на Съвета по външни работи.
   Член 3
   Настоящото решение влиза в сила от датата на приемането му.

      Съставено в Брюксел на 15 декември 2014 година.

            За Съвета

            Председател

         F. MOGHERINI

            За Комисията

            Председател

         J.-C. JUNCKER

      (1)  ОВ L 161, 29.5.2014 г., стр. 3.

      (2)  Решение 2014/295/ЕС на Съвета от 17 март 2014 г. относно подписването от името на Европейския съюз и временното прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на преамбюла, член 1 и дялове I, II и VII от него (ОВ L 161, 29.5.2014 г., стр. 1).

      (3)  Решение 2014/668/ЕС на Съвета от 23 юни 2014 г. за подписване, от името на Европейския съюз, и временно прилагане на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Украйна, от друга страна, по отношение на дял III (с изключение на разпоредбите относно третирането на граждани на трети държави, които са законно наети като работници на територията на другата страна) и дялове IV, V, VI и VII от него, както и на свързаните приложения и протоколи (ОВ L 278, 20.9.2014 г., стр. 1), изменено с Решение 2014/691/ЕС (ОВ L 289, 3.10.2014 г., стр. 1).

      ПРОЕКТ
      РЕШЕНИЕ № 1/2014 НА СЪВЕТА ЗА АСОЦИИРАНЕ ЕС—УКРАЙНА
      от …
      за приемане на неговия процедурен правилник и на процедурния правилник на Комитета за асоцииране и на подкомитетите
      СЪВЕТЪТ ЗА АСОЦИИРАНЕ ЕС—УКРАЙНА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“), и по-специално член 462 от него,
      като има предвид, че:

                  (1)

                  Съгласно член 486 от Споразумението части от Споразумението се прилагат временно, считано от 1 ноември 2014 г.

                  (2)

                  Съгласно член 462, параграф 2 от Споразумението Съветът за асоцииране изготвя свой процедурен правилник.

                  (3)

                  Съгласно член 464, параграф 1 от Споразумението при изпълнението на задълженията си Съветът за асоцииране се подпомага от Комитет за асоцииране, а съгласно член 465, параграф 1 от Споразумението в процедурния си правилник Съветът за асоцииране трябва да определи задълженията и функциите на Комитета за асоцииране,

            ПРИЕ НАСТОЯЩОТО РЕШЕНИЕ:
      Член 1
      С настоящото се приемат процедурният правилник на Съвета за асоцииране и процедурният правилник на Комитета за асоцииране и на подкомитетите, съдържащи се съответно в приложения I и II.
      Член 2
      Настоящото решение влиза в сила от датата на приемането му.

         Съставено в

               За Съвета за асоцииране

               Председател

         (1)  ОВ L 161, 29.5.2014 г., стр. 3.

         ПРИЛОЖЕНИЕ I

            ПРОЦЕДУРЕН ПРАВИЛНИК НА СЪВЕТА ЗА АСОЦИИРАНЕ

         Член 1
         Общи разпоредби
         1.   Съветът за асоцииране, създаден в съответствие с член 461, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“), изпълнява задълженията си съгласно предвиденото в членове 461 и 463 от Споразумението.
         2.   Както е предвидено в член 5, параграф 1 от Споразумението, страните провеждат редовни срещи на върха за политически диалог. В съответствие с член 5, параграф 2 от Споразумението на министерско равнище политическият диалог протича, по взаимно съгласие, в рамките на Съвета за асоцииране, посочен в член 460 от Споразумението, и в рамките на редовни заседания на представителите на страните на равнище министри на външните работи.
         3.   Както е предвидено в член 462, параграф 1 от Споразумението, Съветът за асоцииране се състои от членове на Съвета на Европейския съюз и членове на Европейската комисия, от една страна, и от членове на правителството на Украйна, от друга страна. По отношение на състава на Съвета за асоцииране се вземат под внимание специфичните въпроси, които следва да се разглеждат на дадено заседание. Съветът за асоцииране заседава на равнище министри.
         4.   Както е предвидено в член 463, параграф 1 от Споразумението и с оглед на постигането на целите на последното Съветът за асоцииране разполага с правомощието да взема решения, които са задължителни за страните. Съветът за асоцииране предприема необходимите мерки за изпълнение на своите решения, включително, ако е необходимо, чрез упълномощаване на конкретни органи, създадени по силата на настоящото споразумение, за да действат от негово име. Съветът за асоцииране може също така да отправя препоръки. Той приема своите решения и препоръки въз основа на съгласие между страните след приключване на съответните вътрешни процедури за тяхното приемане. Съветът за асоцииране може да делегира правомощията си на Комитета за асоцииране.
         5.   Страните в настоящия процедурен правилник са определените в член 482 от Споразумението.
         Член 2
         Председателство
         Страните председателстват Съвета за асоцииране на ротационен принцип за период от 12 месеца. Първият период започва от датата на първото заседание на Съвета за асоцииране и приключва на 31 декември същата година.
         Член 3
         Заседания
         1.   Съветът за асоцииране заседава най-малко веднъж годишно, както и когато обстоятелствата го изискват по взаимно съгласие на страните. Освен ако страните не решат друго, заседанията на Съвета за асоцииране се провеждат на обичайното място за заседания на Съвета на Европейския съюз.
         2.   Всяка сесия на Съвета за асоцииране се провежда на договорена от страните дата.
         3.   Заседанията на Съвета за асоцииране се свикват съвместно от секретарите на Съвета за асоцииране със съгласието на председателя на Съвета за асоцииране най-късно 30 календарни дни преди датата на заседанието.
         Член 4
         Представителство
         1.   Членовете на Съвета за асоцииране могат да бъдат представлявани, ако не са в състояние да присъстват на заседанието. Ако член на Съвета за асоцииране желае да бъде представляван, той уведомява писмено председателя на Съвета за асоцииране за името на своя представител преди заседанието, на което ще бъде представляван.
         2.   Представителят на член на Съвета за асоцииране упражнява всички права на този член.
         Член 5
         Делегации
         1.   Членовете на Съвета за асоцииране могат да бъдат придружавани от длъжностни лица. Преди всяко заседание председателят на Съвета за асоцииране се уведомява чрез секретариата на Съвета за асоцииране за предвидения състав на делегациите на всяка от страните.
         2.   При съгласие на страните Съветът за асоцииране може да кани представители на други органи на страните или независими експерти в дадена тематична област да присъстват на заседанията като наблюдатели или за да предоставят информация по конкретни теми. Страните се споразумяват относно реда и условията, при които тези наблюдатели могат да присъстват на заседанията.
         Член 6
         Секретариат
         Функциите на секретари на Съвета за асоцииране се изпълняват съвместно от едно длъжностно лице от Генералния секретариат на Съвета на Европейския съюз и едно длъжностно лице от Украйна.
         Член 7
         Кореспонденция
         1.   Кореспонденцията, предназначена за Съвета за асоцииране, се адресира до секретаря от Съюза или от Украйна, който на свой ред уведомява другия секретар.
         2.   Секретарите на Съвета за асоцииране осигуряват препращането на кореспонденцията до председателя на Съвета за асоцииране, а когато е целесъобразно — и разпращането ѝ до членовете на Съвета за асоцииране.
         3.   Разпространената по този начин кореспонденция се изпраща, според случая, до Генералния секретариат на Европейската комисия, Европейската служба за външна дейност, постоянните представителства на държавите членки към Европейския съюз и Генералния секретариат на Съвета на Европейския съюз, както и до Мисията на Украйна към Европейския съюз.
         4.   Съобщенията от председателя се изпращат до адресатите от двамата секретари от името на председателя. Такива съобщения се разпространяват, когато е целесъобразно, сред членовете на Съвета за асоцииране, както е предвидено в параграф 3.
         Член 8
         Поверителност
         Освен ако страните не са решили друго, заседанията на Съвета за асоцииране не са публични. Когато дадена страна представи на Съвета за асоцииране информация, обозначена като поверителна, другата страна третира тази информация като поверителна.
         Член 9
         Дневен ред на заседанията
         1.   Председателят на Съвета за асоцииране изготвя предварителен дневен ред за всяко заседание. Предварителният дневен ред се изпраща от секретарите на Съвета за асоцииране до адресатите, посочени в член 7, най-късно 15 календарни дни преди заседанието.
         2.   Предварителният дневен ред включва онези точки, за чието включване в дневния ред е постъпило искане при председателя най-късно 21 календарни дни преди началото на заседанието. Тези точки не се включват в предварителния дневен ред, освен ако съответните придружаващи документи не са били изпратени до секретарите преди датата на изпращане на дневния ред.
         3.   Дневният ред се приема от Съвета за асоцииране в началото на всяко заседание. Точка, която не фигурира в предварителния дневен ред, може да бъде добавена в дневния ред със съгласието на страните.
         4.   След като се консултира със страните, председателят може да съкрати сроковете, посочени в параграф 1, за да се вземат предвид изискванията, свързани с конкретен случай.
         Член 10
         Протокол
         1.   Секретарите на Съвета за асоцииране съвместно изготвят проект на протокола от всяко заседание.
         2.   Като правило протоколът съдържа следната информация по всяка точка от дневния ред:

                     а)

                     документацията, предадена на Съвета за асоцииране;

                     б)

                     изявленията, чието вписване в протоколите е било поискано от член на Съвета за асоцииране; както и

                     в)

                     въпроси, по които страните са постигнали съгласие, като например приетите решения, декларациите, по които е постигнато съгласие, и всички заключения.

               3.   Проектът на протокола се представя на Съвета за асоцииране за одобрение. Съветът за асоцииране одобрява проекта на протокола на следващото си заседание. Друга възможност е проектът на протокол да бъде одобрен писмено.
         Член 11
         Решения и препоръки
         1.   Съветът за асоцииране взема решения и формулира препоръки по взаимно съгласие на страните по Споразумението и след приключване на съответните вътрешни процедури.
         2.   Съветът за асоцииране може също така да взема решения или да формулира препоръки чрез писмена процедура, ако страните по Споразумението се договорят за това. За тази цел председателят на Съвета за асоцииране предоставя текста на предложението в писмен вид на неговите членове в съответствие с член 7, като се указва срок, не по-кратък от 21 календарни дни, в който членовете съобщават за евентуалните резерви или изменения, които желаят да направят. След консултация със страните председателят може да съкрати горепосочения срок, за да се вземат предвид изискванията, свързани с конкретен случай.
         3.   Актовете на Съвета за асоцииране по смисъла на член 463, параграф 1 от Споразумението се обозначават съответно като „решение“ или „препоръка“, последвани от сериен номер, датата на тяхното приемане и описание на предмета им. Решенията и препоръките на Съвета за асоцииране носят подписа на председателя и са заверени от секретарите на Съвета за асоцииране. Решенията и препоръките се изпращат до всеки от адресатите, посочени в член 7 от посочения процедурен правилник. Всяка от страните може да реши дали да публикува решенията и препоръките на Съвета за асоцииране в съответното си официално издание.
         4.   Всяко решение на Съвета за асоцииране влиза в сила в деня на приемането му, освен ако решението не постановява друго.
         Член 12
         Езици
         1.   Официалните езици на Съвета за асоцииране са официалните езици на страните.
         2.   Освен ако не е решено друго, разискванията в рамките на Съвета за асоцииране се основават на документация, изготвена на тези езици.
         Член 13
         Разходи
         1.   Всяка страна поема за своя сметка всички разходи, които е направила в резултат на участието си в заседанията на Съвета за асоцииране, както по отношение на разходите за персонал, пътните и дневните разходи, така и по отношение на пощенските и телекомуникационните разходи.
         2.   Разходите във връзка с устния превод по време на заседанията и писмения превод и размножаването на документи се поемат от Съюза. В случай че Украйна се нуждае от устен или писмен превод на и от езици, различни от предвидените в член 12, свързаните с това разходи се поемат от Украйна.
         3.   Другите разходи, свързани с материалната организация на срещите, се поемат от страната, която е домакин на заседанията.
         Член 14
         Комитет за асоцииране
         1.   В съответствие с член 464, параграф 1 от Споразумението при изпълнението на своите задължения Съветът за асоцииране се подпомага от Комитета за асоцииране. Комитетът за асоцииране се състои от представители на страните по Споразумението, обикновено на равнище висши държавни служители.
         2.   Комитетът за асоцииране подготвя заседанията и разискванията в рамките на Съвета за асоцииране, изпълнява решенията на Съвета за асоцииране, когато е целесъобразно, и гарантира приемствеността в отношенията на асоцииране и правилното функциониране на Споразумението като цяло. Комитетът за асоцииране разглежда всички въпроси, отнесени до него от Съвета за асоцииране, както и всякакви други въпроси, които могат да възникнат при непосредственото прилагане на Споразумението. Комитетът за асоцииране представя на Съвета за асоцииране предложения или проекти на решения или препоръки за одобрение от последния. В съответствие с член 465, параграф 2 от Споразумението Съветът за асоцииране може да делегира на Комитета за асоцииране правомощието да взема решения.
         3.   Комитетът за асоцииране взема решенията и отправя препоръките, за които е упълномощен със Споразумението.
         4.   В случаите, в които в Споразумението се предвижда задължение за консултиране или възможност за консултиране, или когато страните решат по взаимно съгласие да се консултират една с друга, такива консултации могат да бъдат проведени в рамките на Комитета за асоцииране, освен ако в Споразумението не е предвидено друго. Консултациите могат да продължат в рамките на Съвета за асоцииране, ако страните по споразумението се споразумеят за това.
         Член 15
         Изменяне на процедурния правилник
         Настоящият процедурен правилник може да бъде изменян в съответствие с разпоредбите на член 11.

         ПРИЛОЖЕНИЕ II

            ПРОЦЕДУРЕН ПРАВИЛНИК НА КОМИТЕТА ЗА АСОЦИИРАНЕ И НА ПОДКОМИТЕТИТЕ

         Член 1
         Общи разпоредби
         1.   Комитетът за асоцииране, създаден в съответствие с член 464, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“), подпомага Съвета за асоцииране при изпълнението на неговите задължения и изпълнява задълженията, предвидени в Споразумението и възложени му от Съвета за асоцииране. Съгласно член 465, параграф 1 от Споразумението в своя процедурен правилник Съветът за асоцииране определя задълженията и функциите на Комитета за асоцииране.
         2.   Комитетът за асоцииране подготвя заседанията и разискванията в рамките на Съвета за асоцииране, изпълнява решенията на Съвета за асоцииране, когато е целесъобразно, и гарантира приемствеността в отношенията на асоцииране и правилното функциониране на Споразумението като цяло. Комитетът за асоцииране разглежда всички въпроси, отнесени до него от Съвета за асоцииране, както и всякакви други въпроси, които могат да възникнат при текущото прилагане на Споразумението. Комитетът за асоцииране представя предложения или проекти на решения/препоръки за приемане от Съвета за асоцииране.
         3.   В съответствие с предвиденото в член 464, параграф 2 от Споразумението Комитетът за асоцииране се състои от представители на страните по Споразумението, обикновено на равнище висши държавни служители, които отговарят за конкретните въпроси, които следва да бъдат разгледани в рамките на дадено заседание.
         4.   В съответствие с член 465, параграф 4 от Споразумението, когато Комитетът за асоцииране в състав „Търговия“, както е посочено в член 465, параграф 4 от Споразумението („Комитет за асоцииране в състав „Търговия““), изпълнява задачите, които са му възложени съгласно дял IV от Споразумението, той се състои от висши длъжностни лица от Европейската комисия и от Украйна, които отговарят за търговията и свързаните с търговията въпроси. Представител на Европейската комисия или на Украйна, който отговаря за търговията и свързаните с търговията въпроси, изпълнява функциите на председател на Комитета за асоцииране в съответствие с член 2 от настоящия процедурен правилник. На заседанията ще присъства също така представител на Европейската служба за външна дейност.
         5.   Както е предвидено в член 465, параграф 3 от Споразумението, Комитетът за асоцииране разполага с правомощието да приема решения в случаите, предвидени в Споразумението, и в областите, в които Съветът за асоцииране му е делегирал правомощия. Тези решения са задължителни за страните, които предприемат необходимите мерки за изпълнението им. Комитетът за асоцииране приема своите решения въз основа на съгласие между страните след приключване на съответните вътрешни процедури за приемането им.
         6.   Страните в настоящия процедурен правилник са определени съгласно предвиденото в член 482 от Споразумението.
         Член 2
         Председателство
         Страните председателстват Комитета за асоцииране на ротационен принцип за период от 12 месеца. Първият период започва от датата на първото заседание на Съвета за асоцииране и приключва на 31 декември същата година.
         Член 3
         Заседания
         1.   Освен ако не е договорено друго от страните по Споразумението, Комитетът за асоцииране заседава на редовни интервали от време, поне веднъж годишно. По искане на някоя от страните и с тяхно съгласие е възможно провеждането на специални сесии на Комитета за асоцииране.
         2.   Всяко заседание на Комитета за асоцииране се свиква от председателя му на договорени от страните дата и място. Уведомлението за свикване на заседанието се изпраща от секретариата на Комитета за асоцииране най-късно 28 календарни дни преди началото на заседанието, освен ако страните не се споразумеят за друго.
         3.   Комитетът за асоцииране в състав „Търговия“ заседава най-малко веднъж годишно, както и когато обстоятелствата го изискват. Всяко заседание се свиква от председателя на Комитета за асоцииране в състав „Търговия“ на договорени от страните дата и място и по договорен от страните начин. Уведомлението за свикване на заседанието се изпраща от секретариата на Комитета за асоцииране в състав „Търговия“ най-късно 15 календарни дни преди началото на заседанието, освен ако страните се споразумеят за друго.
         4.   Винаги, когато това е възможно, редовното заседание на Комитета за асоцииране се свиква своевременно преди редовното заседание на Съвета за асоцииране.
         5.   По изключение и при условие че страните са дали съгласието си за това, заседанията на Комитета за асоцииране могат да бъдат провеждани с помощта на всякакви съгласувани между тях технологични средства, като например видеоконферентна връзка.
         Член 4
         Делегации
         Преди всяко заседание страните се уведомяват чрез секретариата на Комитета за асоцииране за предвидения състав на участващите в заседанието делегации на двете страни.
         Член 5
         Секретариат
         1.   Длъжностно лице на Съюза и длъжностно лице на Украйна изпълняват съвместно функциите на секретари на Комитета за асоцииране и съвместно изпълняват секретарските задачи, освен ако настоящият процедурен правилник предвижда друго, в дух на взаимно доверие и сътрудничество.
         2.   Длъжностно лице на Европейската комисия и длъжностно лице на Украйна, които отговарят за търговията и свързаните с търговията въпроси, изпълняват съвместно функциите на секретари на Комитета за асоцииране в състав „Търговия“.
         Член 6
         Кореспонденция
         1.   Кореспонденцията, предназначена за Комитета за асоцииране, се адресира до секретаря на Комитета за асоцииране на една от страните, който на свой ред уведомява другия секретар.
         2.   Секретариатът на Комитета за асоцииране осигурява препращането на адресираната до Комитета за асоцииране кореспонденция до председателя на Комитета за асоцииране, а когато е целесъобразно — и разпращането ѝ по реда за документите, посочени в член 7.
         3.   Кореспонденцията, изходяща от председателя, се изпраща на страните от секретариата от името на председателя. Такава кореспонденция се разпраща, когато е целесъобразно, съгласно предвиденото в член 7.
         Член 7
         Документация
         1.   Документите се разпращат чрез секретарите на Комитета за асоцииране.
         2.   Всяка страна предава документите си на своя секретар. Секретарят предава тези документи на секретаря на другата страна.
         3.   Секретарят на Съюза разпраща документите до съответните представители на Съюза и систематично изпраща копие от тази кореспонденция до секретаря на Украйна.
         4.   Секретарят на Украйна разпраща документите до съответните представители на Украйна и систематично изпраща копие от тази кореспонденция до секретаря на Съюза.
         Член 8
         Поверителност
         Освен ако страните не са решили друго, заседанията на Съвета за асоцииране не са публични. Когато дадена страна представи на Комитета за асоцииране информация, обозначена като поверителна, другата страна третира тази информация като поверителна.
         Член 9
         Дневен ред на заседанията
         1.   Въз основа на направените от страните предложения секретариатът на Комитета за асоцииране изготвя предварителен дневен ред за всяко заседание, както и проект на оперативни заключения съгласно предвиденото в член 10. Предварителният дневен ред включва точките, за чието включване в дневния ред в секретариата на Комитета за асоцииране е постъпило искане от някоя от страните, подкрепено със съответните документи, най-късно 21 календарни дни преди датата на заседанието.
         2.   Предварителният дневен ред, заедно със съответните документи, се разпраща съгласно предвиденото в член 7 най-късно 15 календарни дни преди датата на започване на заседанието.
         3.   Дневният ред се приема от Съвета за асоцииране в началото на всяко заседание. Точки, които не фигурират в предварителния дневен ред, могат да бъдат добавени в дневния ред със съгласието на страните по Споразумението.
         4.   Ако другата страна е дала съгласието си за това, председателят на заседанието на Комитета за асоцииране може да кани представители на други органи на страните или независими експерти в дадена тематична област на ad hoc принцип да присъстват на заседанията, за да предоставят информация по конкретни теми. Страните гарантират, че тези наблюдатели или експерти спазват изискванията за поверителност.
         5.   След като се консултира със страните, председателят на заседанието на Комитета за асоцииране може да съкрати сроковете, посочени в параграфи 1 и 2, за да бъдат отчетени специални обстоятелства.
         Член 10
         Протокол и оперативни заключения
         1.   Секретарите на комитета за асоцииране съвместно изготвят проект на протокола от всяко заседание на Комитета за асоцииране.
         2.   Като правило протоколът съдържа следната информация по всяка точка от дневния ред:

                     а)

                     списък на участниците в заседанието, списък на придружаващите ги длъжностни лица, както и списък на евентуалните наблюдатели или експерти, присъствали на заседанието;

                     б)

                     документацията, предадена на Комитета за асоцииране;

                     в)

                     изявления, чието вписване в протокола е било поискано от Комитета за асоцииране; и

                     г)

                     оперативните заключения от заседанието, както е предвидено в параграф 4.

               3.   Проектът на протокола се представя на Съвета за асоцииране за одобрение. Комитетът за асоцииране одобрява проекта на протокола на следващото си заседание. Друга възможност е проектът на протокол да бъде одобрен писмено. Проектите на протоколите от заседанията на Комитета за асоцииране в състав „Търговия“ се одобряват в срок от 28 календарни дни след всяко заседание. На всеки от адресатите, посочени в член 7, се изпраща копие.
         4.   Секретарят на Комитета за асоцииране от председателстващата Комитета за асоцииране страна изготвя проект на оперативни заключения от всяко заседание, който се разпраща до страните заедно с дневния ред, обикновено най-късно 15 календарни дни преди датата на започване на заседанието. Този проект се актуализира в хода на заседанието, така че в края на заседанието, освен ако между страните не е договорено друго, Комитетът за асоцииране приема оперативните заключения, отразяващи последващите действия на страните. След като бъдат одобрени, оперативните заключения се прилагат към протокола, а по време на следващите заседания на Комитета за асоцииране се прави преглед на изпълнението им. За тази цел Комитетът за асоцииране приема образец, който дава възможност за проследяване на изпълнението на всяка точка, изискваща действие, съобразно с конкретен срок.
         Член 11
         Решения и препоръки
         1.   В специални случаи, когато със Споразумението се предоставят правомощия за вземане на решения или когато такива правомощия са му били делегирани от Съвета за асоцииране, Комитетът за асоцииране взема решения. Комитетът за асоцииране също така отправя препоръки. Решенията се взeмат и препоръките се формулират по взаимно съгласие на страните по Споразумението и след приключване на съответните вътрешни процедури. Всяко решение или препоръка носи подписа на председателя на Комитета за асоцииране и е заверено от секретарите на Комитета за асоцииране.
         2.   Комитетът за асоцииране може да взема решения или да формулира препоръки чрез писмена процедура, ако страните по Споразумението се договорят за това. Писмената процедура се състои от официален обмен на ноти между секретарите, действащи в съгласие със страните. За тази цел текстът на предложението се разпраща в съответствие с член 7, като се указва срок, не по-кратък от 21 календарни дни, в който се съобщава за евентуални резерви или изменения. След като се консултира със страните, председателят може да съкрати сроковете, посочени в настоящия параграф, за да бъдат отчетени специални обстоятелства. След като текстът бъде одобрен, решението или препоръката се подписва от председателя и се заверява от секретарите.
         3.   Актовете на Комитета за асоцииране се именуват съответно „решение“ или „препоръка“. Всяко решение влиза в сила в деня на приемането му, освен ако решението не постановява друго.
         4.   Решенията и препоръките се разпращат до страните.
         5.   Всяка от страните по Споразумението може да реши дали решенията и препоръките на Комитета за асоцииране да бъдат публикувани в нейното съответно официално издание.
         Член 12
         Доклади
         На всяко редовно заседание на Съвета за асоцииране Комитетът за асоцииране докладва на Съвета за асоцииране за своите дейности и за дейностите на своите подкомитети, работни групи и други органи.
         Член 13
         Езици
         1.   Официалните езици на Съвета за асоцииране са официалните езици на страните.
         2.   Работните езици на Комитета за асоцииране са английски и украински език. Освен ако не е решено друго, разискванията в рамките на Комитета за асоцииране се основават на документация, изготвена на посочените езици.
         Член 14
         Разходи
         1.   Всяка страна по Споразумението поема за своя сметка всички разходи, които е направила в резултат на участието си в заседанията на Съвета за асоцииране, както по отношение на разходите за персонал, пътните и дневните разходи, така и по отношение на пощенските и телекомуникационните разходи.
         2.   Разходите по организирането на заседанията и размножаването на документи се поемат от страната, която е домакин на заседанието.
         3.   Разходите по осигуряване на устен превод на заседанията, както и за писмен превод на документи на или от английски и украински език, позоваване на които се съдържа в член 13, параграф 1, се поемат от страната по Споразумението, която е домакин на заседанието.
         Разходите за устен и писмен превод на или от други езици се поемат непосредствено от страната по Споразумението, заявила съответния превод.
         4.   В случаите, които налагат превод на документи на официалните езици на Съюза, разходите се поемат от Съюза.
         Член 15
         Изменяне на процедурния правилник
         Настоящият процедурен правилник може да бъде изменян с решение на Съвета за асоцииране в съответствие с член 465, параграф 1 от Споразумението.
         Член 16
         Подкомитети, специални комитети или органи
         1.   В съответствие с член 466, параграфи 1 и 3 от Споразумението Комитетът за асоцииране може да реши да създаде подкомитети в конкретни области, които са необходими за изпълнението на Споразумението, различни от предвидените в Споразумението, за да подпомагат Комитета за асоцииране при изпълнението на неговите задължения. Комитетът за асоцииране може да реши да бъде закрит всеки такъв подкомитет, както и да определя или да изменя неговия процедурен правилник. Освен ако не е решено друго, такъв подкомитет е на подчинение на Комитета за асоцииране, на който докладва след всяко свое заседание.
         2.   Освен ако не е предвидено друго в Споразумението или не е договорено друго в рамките на Съвета за асоцииране, настоящият процедурен правилник се прилага mutatis mutandis за всеки подкомитет, предвидени в параграф 1.
         3.   Заседанията на подкомитетите могат да се провеждат гъвкаво при необходимост, с лично явяване, в Брюксел или в Украйна, или например чрез видеоконферентна връзка. Подкомитетите са платформата за наблюдение на напредъка по отношение на сближаването в конкретни области, за обсъждане на определени въпроси и предизвикателства, произтичащи от този процес, както и за формулиране на препоръки и оперативни заключения.
         4.   Секретарят на Комитета за асоцииране получава копие на цялата съответна кореспонденция и на всички документи и съобщения, отнасящи се до всеки подкомитет, специален комитет или орган.
         5.   Освен ако не е предвидено друго в Споразумението или не е договорено друго от страните в рамките на Съвета за асоцииране, всеки подкомитет, специален комитет или орган разполага единствено с правомощието да отправя препоръки до Комитета за асоцииране.
         Член 17
         Освен ако не е предвидено друго, настоящият процедурен правилник се прилага mutatis mutandis по отношение на Комитета за асоцииране в състав „Търговия“.

      ПРОЕКТ
      РЕШЕНИЕ № 2/2014 НА СЪВЕТА ЗА АСОЦИИРАНЕ ЕС—УКРАЙНА
      от …
      за създаването на два подкомитета
      СЪВЕТЪТ ЗА АСОЦИИРАНЕ ЕС—УКРАЙНА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“), и по-специално член 466 от него,
      като има предвид, че:

                  (1)

                  Съгласно член 486 от Споразумението части от Споразумението се прилагат временно, считано от 1 ноември 2014 г.

                  (2)

                  Съгласно член 466, параграф 2 от Споразумението Съветът за асоцииране може да реши да създаде специален подкомитет или орган в конкретни области, необходими за изпълнението на Споразумението, за да го подпомагат при изпълнението на неговите задължения.

                  (3)

                  С цел да се даде възможност за провеждането на дискусии на експертно равнище в основните области, попадащи в обхвата на временното прилагане на Споразумението, следва да бъдат създадени два подкомитета.

                  (4)

                  При постигане на съгласие между страните следва да могат да бъдат променени както списъкът на подкомитетите, така и обхватът на отделните подкомитети,

            ПРИЕ НАСТОЯЩОТО РЕШЕНИЕ:
      Член 1
      С настоящото се създават подкомитетите, посочени в приложението.
      Член 2
      Процедурният правилник на подкомитетите, посочени в приложението, се урежда от член 16 от процедурния правилник на Комитета за асоцииране и на подкомитетите, приет с Решение № 1/2014 на Съвета за асоцииране ЕС—Украйна.
      Член 3
      При постигане на съгласие между страните могат да бъдат изменени списъкът на подкомитетите, посочени в приложението, и обхватът на отделните подкомитети, посочени в приложението.
      Член 4
      Настоящото решение влиза в сила от датата на приемането му.

         Съставено в

               За Съвета за асоцииране

               Председател

         (1)  ОВ L 161, 29.5.2014 г., стр. 3.

         ПРИЛОЖЕНИЕ

            СПИСЪК НА ПОДКОМИТЕТИТЕ

                     1)

                     Подкомитет по свобода, сигурност и правосъдие

                     2)

                     Подкомитет по икономическо сътрудничество и сътрудничество в други сектори.

      ПРОЕКТ
      РЕШЕНИЕ № 3/2014 НА СЪВЕТА ЗА АСОЦИИРАНЕ ЕС—УКРАЙНА
      от …
      относно делегирането на някои правомощия от Съвета за асоцииране на Комитета за асоцииране в състав „Търговия“
      СЪВЕТЪТ ЗА АСОЦИИРАНЕ ЕС—УКРАЙНА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“), и по-специално член 463, параграф 3 и член 465, параграф 2 от него,
      като има предвид, че:

                  (1)

                  Съгласно член 486 от Споразумението части от Споразумението се прилагат временно, считано от 1 ноември 2014 г.

                  (2)

                  Съгласно член 434, параграф 1 от Споразумението Съветът за асоцииране отговаря за упражняването на надзор и контрол над прилагането и изпълнението на Споразумението.

                  (3)

                  В съответствие с член 465, параграф 2 от Споразумението Съветът за асоцииране може да делегира на Комитета за асоцииране което и да е от своите правомощия, включително правомощието да взема решения със задължителна сила.

                  (4)

                  В съответствие с член 465, параграф 4 от Споразумението Комитетът за асоцииране заседава в специален състав, когато разглежда всички въпроси, свързани с дял IV (Търговия и свързани с търговията въпроси) от Споразумението.

                  (5)

                  С цел осигуряване на безпроблемното и своевременно прилагане на частта от Споразумението, отнасяща се до задълбочената и всеобхватна зона за свободна търговия, Съветът за асоцииране делегира на Комитета за асоцииране в състав „Търговия“, както е посочено в член 465, параграф 4 от Споразумението, правомощието да актуализира или изменя приложенията към Споразумението, които се отнасят до глави 1, 2 3, 5, 6 и 8 от дял IV (Търговия и свързани с търговията въпроси) от Споразумението, доколкото в тези глави не се съдържат конкретни разпоредби, отнасящи се до актуализирането или изменението на тези приложения,

            ПРИЕ НАСТОЯЩОТО РЕШЕНИЕ:
      Член 1
      С настоящото Съветът за асоцииране делегира на Комитета за асоцииране в състав „Търговия“, посочен в член 465, параграф 4 от Споразумението, правомощието да актуализира или изменя приложенията на Споразумението, които се отнасят до глави 1 (приложения I-В и I-Г към Споразумението), 2 (приложение II към Споразумението), 3, 5, 6 и 8 от дял IV (Търговия и свързани с търговията въпроси) от Споразумението, доколкото в тези глави не се съдържат конкретни разпоредби, отнасящи се до актуализирането или изменянето на тези приложения.
      Член 2
      Настоящото решение влиза в сила от датата на приемането му.

         Съставено в

               За Съвета за асоцииране

               Председател

         (1)  ОВ L 161, 29.5.2014 г., стр. 3.


title: Решение на Комисията от 19 юли 1995 година за изменение на Решение 82/43/ЕИО относно създаването на Консултативен комитет за равни възможности на жените и мъжете

text:
Важна правна забележка

|

31995D0420

Официален вестник n° L 249 , 17/10/1995 стр. 0043 - 0046 специално чешко издание глава 05 том 02 стр. 259  - 262 специално испанско издание глава 05 том 02 стр. 259  - 262 специално унгарско издание глава 05 том 02 стр. 259  - 262 специално литвийско издание глава 05 том 02 стр. 259  - 262 LV.ES глава 05 том 02 стр. 259  - 262 MT.ES глава 05 том 02 стр. 259  - 262 PL.ES глава 05 том 02 стр. 259  - 262 SK.ES глава 05 том 02 стр. 259  - 262 специално словенско издание глава 05 том 02 стр. 259  - 262

		19950719Решение на Комисиятаот 19 юли 1995 годиназа изменение на Решение 82/43/ЕИО относно създаването на Консултативен комитет за равни възможности на жените и мъжете(95/420/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че постоянното подобряване на условията на живот и труд и хармоничното развитие на икономиката спадат към целите на Европейската икономическа общност;като има предвид, че държавните глави и правителствените ръководители по време на заседанието на Европейския съвет на 10 и 11 декември 1994 г. изтъкнаха равните възможности на жените и мъжете, заедно с борбата срещу безработицата, като първостепенна задача на Европейския съюз и държавите-членки;като има предвид, че равнопоставеността на жените и мъжете е задължително условие за човешкото достойнство и демокрацията и представлява фундаментален принцип на правото на Общността, на конституциите и законодателствата на държавите-членки, както и на международните и европейските конвенции;като има предвид, че практическото прилагане на принципите за равно третиране на жените и мъжете трябва да се насърчава чрез подобряване на сътрудничеството и обмен на гледни точки и опит между органите на държавите-членки, които носят специална отговорност за насърчаване на равните възможности, социалните партньори и Комисията;като има предвид, че пълното практическо прилагане на шестте директиви, двете препоръки и деветте резолюции, приети от Съвета по отношение на равните възможности [1] може да бъде значително ускорено с помощта на националните органи, разполагащи с мрежа за специализирана информация;като има предвид, че подготовката, прилагането и контролът върху действията на Общността за насърчаване на равните възможности изискват тясно сътрудничество със специализираните органи на държавите-членки и със социалните партньори, като по този начин налагат изграждане на институционална рамка с цел провеждане на редовни консултации с тях;като има предвид, че Консултативният комитет за равни възможности на жените и мъжете, създаден с Решение 82/43/ЕИО на Комисията от 9 декември 1981 г. [2], допринесе значително за дейностите на Общността в тази област, особено по отношение на цялостното прилагане на последователни програми за действие на Общността, както чрез даване на становища, така и чрез сътрудничество с Комисията на партньорски начала;като има предвид, че съставът и условията и редът за работа на комитета трябва да бъдат приведени в съответствие, така че да отчетат текущите и бъдещите промени с оглед на насърчаването на равните възможности, както е отбелязано в Съобщението на Комисията от 19 юли 1995 г., с което се предлага нова средносрочна програма за действие в тази връзка; като има предвид, че за тази цел е необходимо Решение 82/43/ЕИО да бъде изменено,РЕШИ:Член 1Решение 82/43/ЕИО се изменя, както следва:1. Членове 2 и 3 се заменят със следния текст:"Член 21. Комитетът подпомага Комисията при формулиране и прилагане на дейностите на Общността, целящи насърчаване на равните възможности на жените и мъжете, и стимулира постоянния обмен на опит, политики и практики в тази област между държавите-членки и различните заинтересовани страни.2. За да постигне целите, посочени в параграф 1, комитетът:a) подпомага Комисията при разработването на инструменти за контрол, оценка и разпространение на резултатите от мерките, предприети на съюзно ниво за насърчаване на равните възможности;б) допринася за изпълнението на програмите за действие на Общността в тази област, предимно чрез анализ на резултатите и предложения за усъвършенстване на предприетите мерки;в) допринася със свои становища за подготовката на Годишния доклад на Комисията за напредъка в осъществяването на равните възможности на жените и мъжете;г) насърчава обмена на информация относно мерките за насърчаване на равните възможности, предприети на всички нива, и при необходимост изготвя предложения за евентуални последващи действия;д) представя становища или доклади пред Комисията, по нейно искане или по собствена инициатива, по който и да било въпрос, свързан с насърчаването на равните възможности в Общността.3. Условията и редът за разпространяване на становищата и докладите на комитета се определят чрез споразумение с Комисията. Те могат да бъдат публикувани като приложение към Годишния отчет на Комисията относно равните възможности на жените и мъжете.Член 31. Комитетът се състои от четиридесет членове, в това число:a) по един представител за всяка държава-членка от министерствата или правителствените служби, отговарящи за насърчаване на равните възможности; представителите се определят от правителството на всяка държава-членка;б) по един представител за всяка държава-членка от националните комитети или органи, създадени с официално решение и разполагащи със специална отговорност по отношение на равните възможности между жените и мъжете, чрез представители на съответния сектор. В случай че в една държава-членка съществува повече от един комитет или орган, занимаващ се с този въпрос, Комисията преценява кой орган, предвид неговите цели, структура, представителност и степен на автономност, е квалифициран да бъде представен в комитета. Всяка държава, която не разполага с такъв комитет, се представлява от членовете на органите, считани от Комисията за изпълняващи аналогични функции; представителите се назначават от Комисията по предложение на съответния национален комитет или орган;в) - петима членове, представляващи организациите на работодателите на общностно ниво;- петима членове, представляващи организациите на работниците на общностно ниво.Представителите се назначават от Комисията по предложение на социалните партньори на общностно ниво.2. Двама представители на Европейското женско лоби присъстват на заседанията на комитета в качеството на наблюдатели.3. Представители на международни и съсловни организации и други асоциации, отправили до Комисията надлежно обосновани молби, също могат да получат статус на наблюдатели."2. Член 6 се заменя със следния текст:"Член 6Комитетът избира председател измежду членовете за срок от една година. Изборът става с мнозинство от две трети от присъстващите членове; независимо от това са нужни минимум половината от общите гласове "за".Със същото мнозинство и при същите условия се избират двама заместник-председатели. При отсъствие на председателя те поемат неговите функции. Председателят и заместник-председателите трябва да са от различни държави-членки. Те образуват Бюро на комитета, което се събира преди всяко заседание на комитета.Комисията организира работата на комитета в тясно сътрудничество с председателя. Проектът за дневен ред на заседанията на комитета се изготвя от Комисията със съгласието на председателя. Отделът за равни възможности на Комисията изпълнява функциите на секретариат на комитета. Протоколите от заседанията на комитета се водят от Комисията и се представят на комитета за одобрение."3. Към Член 8 се добавя нов, трети параграф, както следва:"3. Един или повече членове на комитета могат да участват като наблюдатели в дейността на други консултативни комитети на Комисията и съответно информират комитета за това."4. Членове 10 и 11 се заменят със следния текст:"Член 10Комитетът се свиква от Комисията и заседава в нейните сгради. Заседанията се провеждат поне два пъти годишно.Член 11Дебатите на комитета третират исканията за становище, отправени от Комисията или становищата, дадени от комитета по негова собствена инициатива. Те не се подлагат на гласуване.В случаите, когато Комисията иска становище на комитета, тя може да постави краен срок за представянето му.Становищата, изразени от различните групи, представени в комитета, се вписват в протокола, който се предава на Комисията.Когато по поисканото становище е постигнато единодушие в комитета, той изготвя общи заключения, които се прилагат към протокола."Член 2Настоящото решение влиза в сила на 1 януари 1996 г.Съставено в Брюксел на 19 юли 1995 година.За КомисиятаPádraig FlynnЧлен на Комисията[1] Директива 75/117/ЕИО на Съвета от 10 февруари 1975 г. за сближаване на законодателствата на държавите-членки относно прилагането на принципа за равно заплащане на мъжете и жените (ОВ L 45, 19.2.1975, стр. 19);Директива 76/207/ЕИО на Съвета от 9 февруари 1976 г. относно прилагането на принципа на равното третиране на мъжете и жените по отношение на достъпа до заетост, професионална квалификация и развитие, и условия на труд (ОВ L 39, 14.2.1976, стр. 40);Директива 79/7/ЕИО на Съвета от 19 декември 1978 г. относно постепенното прилагане на принципа на равното третиране на мъжете и жените в сферата на социалното осигуряване (ОВ L 6, 10.1.1979 г., стр. 24);Директива 86/378/ЕИО на Съвета от 24 юли 1986 г. относно прилагането на принципа на равното третиране на мъжете и жените в професионалните социално-осигурителни схеми (ОВ L 225, 12.8.1986 г., стр. 40);Директива 86/613/ЕИО на Съвета от 11 декември 1986 г. относно прилагането на принципа на равното третиране на мъжете и жените, които извършват дейност в качеството на самостоятелно заети лица, включително и в сектора на земеделието, както и за закрила на самостоятелно заетите жени по време на бременност и майчинство (ОВ L 359, 19.12.1986 г., стр. 56);Директива 92/85/ЕИО на Съвета от 19 октомври 1992 г. за въвеждане на мерки за насърчаване на подобрения на безопасността и здравето при работа на бременни работнички, на работнички-родилки или кърмачки (ОВ L 348, 28.11.1992 г., стр. 1);Резолюция на Съвета от 12 юли 1982 г. за насърчаване на равните възможности на жените (ОВ C 186, 21.7.1982 г., стр. 3);Резолюция на Съвета от 7 юни 1984 г. относно мерки за борба с безработицата сред жените (ОВ C 161, 21.6.1984 г., стр. 4);Резолюция на Съвета и на министрите на образованието, заседаващи в рамките на Съвета, от 3 юни 1985 г., съдържаща програма за действие за равните възможности на момичетата и момчетата в сферата на образованието (ОВ C 166, 5.7.1985 г., стр. 1);Втора резолюция на Съвета от 24 юли 1986 г. за насърчаване на равните възможности на жените (ОВ C 203, 12.8.1986 г., стр. 2);Резолюция на Съвета от 16 декември 1988 г. относно реинтегрирането и късното интегриране на жените в трудовия живот (ОВ C 333, 28.12.1988 г., стр. 1);Резолюция на Съвета от 29 май 1990 г. относно защитата на достойнството на жените и мъжете при работа (ОВ C 157, 27.6.1990 г., стр. 3);Резолюция на Съвета от 21 май 1991 г. относно Третата средносрочна програма за действие на Общността за равни възможности на жените и мъжете (1991–1995 г.) (ОВ C 142, 31.5.1991 г., стр. 1);Резолюция на Съвета от 22 юни 1994 г. за насърчаване на равните възможности на мъжете и жените чрез действия на Европейските структурни фондове (ОВ C 231, 20.8.1994 г., стр. 1);Резолюция на Съвета от 27 март 1995 г. относно балансираното участие на жените и мъжете във вземането на решения (ОВ L 168, 4.7.1995 г., стр. 3);Препоръка на Съвета от 13 декември 1984 г. за насърчаване на позитивните мерки за жените (84/635/ЕИО) (ОВ L 331, 19.12.1984 г., стр. 34);Препоръка на Съвета от 31 март 1992 г. относно грижите за деца (92/241/ЕИО) (ОВ L 123, 8.5.1992 г., стр. 16).[2] ОВ L 20, 28.1.1982 г., стр. 35.--------------------------------------------------


title: Решение (ЕС, Евратом) 2017/1708 на Европейския парламент от 27 април 2017 година относно освобождаването от отговорност във връзка с изпълнението на бюджета на Агенцията за снабдяване към Евратом за финансовата 2015 година

text:
               29.9.2017

               BG

               Официален вестник на Европейския съюз

               L 252/300

         РЕШЕНИЕ (ЕС, Евратом) 2017/1708 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Агенцията за снабдяване към Евратом за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията за снабдяване към Евратом за финансовата 2015 година,

               —

               като взе предвид доклада на Сметната палата относно годишните отчети на Агенцията за снабдяване към Евратом за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0069/2017),

               —

               като взе предвид член 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 1, параграф 2 от него,

               —

               като взе предвид Решение 2008/114/ЕО, Евратом на Съвета от 12 февруари 2008 г. за създаване на устав на Агенцията за снабдяване към Евратом (4), и по-специално член 8 от приложението към него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0126/2017),

               1.

               освобождава от отговорност генералния директор на Агенцията за снабдяване към Евратом във връзка с изпълнението на бюджета на Агенцията за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на генералния директор на Агенцията за снабдяване към Евратом, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 184.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 41, 15.2.2008 г., стр. 15.


title: Решение (ЕС) 2016/252 на Европейския парламент и на Съвета от 25 ноември 2015 година относно мобилизирането на средства от фонд „Солидарност“ на Европейския съюз за извършването на авансови плащания

text:
               24.2.2016

               BG

               Официален вестник на Европейския съюз

               L 47/5

         РЕШЕНИЕ (ЕС) 2016/252 НА ЕВРОПЕЙСКИЯ ПАРЛАМЕНТ И НА СЪВЕТА
   от 25 ноември 2015 година
   относно мобилизирането на средства от фонд „Солидарност“ на Европейския съюз за извършването на авансови плащания
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (1), и по-специално член 4а, параграф 4 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 11 от него,
   като взеха предвид предложението на Европейската комисия,
   като имат предвид, че:

               (1)

               Фонд „Солидарност“ на Европейския съюз („фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации и да се покаже солидарност с населението на регионите, засегнати от бедствия.

               (2)

               Съгласно член 10 от Регламент (ЕС, Евратом) № 1311/2013 на Съвета (3) фондът не може да надхвърля максимална сума от 500 млн. евро (по цени от 2011 г.).

               (3)

               Член 4а, параграф 4 от Регламент (ЕО) № 2012/2002 предвижда възможността да се мобилизират суми от фонда до максимален размер от 50 000 000 евро за авансови плащания и съответните бюджетни кредити да се записват в общия бюджет на Съюза,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2016 година фонд „Солидарност“ на Европейския съюз се мобилизира за осигуряване на сумата от 50 000 000 евро под формата на бюджетни кредити за поети задължения и бюджетни кредити за плащания за извършването на авансови плащания.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Страсбург на 25 ноември 2015 година.

            За Европейския парламент

            Председател

         M. SCHULZ

            За Съвета

            Председател

         N. SCHMIT

      (1)  ОВ L 311, 14.11.2002 г., стр. 3.

      (2)  ОВ C 373, 20.12.2013 г., стр. 1.

      (3)  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: 2012/513/ОВППС: Решение EUMM GEORGIA/1/2012 на Комитета по политика и сигурност от 14 септември 2012 година за удължаване на мандата на ръководителя на Мисията за наблюдение на Европейския съюз в Грузия (EUMM Georgia)

text:
               25.9.2012

               BG

               Официален вестник на Европейския съюз

               L 257/15

         РЕШЕНИЕ EUMM GEORGIA/1/2012 НА КОМИТЕТА ПО ПОЛИТИКА И СИГУРНОСТ
   от 14 септември 2012 година
   за удължаване на мандата на ръководителя на Мисията за наблюдение на Европейския съюз в Грузия (EUMM Georgia)
   (2012/513/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/452/ОВППС на Съвета от 12 август 2010 г. относно Мисията за наблюдение на Европейския съюз в Грузия, EUMM Georgia (1), последно изменено с Решение 2011/536/ОВППС на Съвета (2), и по-специално член 10, параграф 1 от него,
   като има предвид, че:

               (1)

               Съгласно член 10, параграф 1 от Решение 2010/452/ОВППС на Съвета Комитетът по политика и сигурност (КПС) е оправомощен, в съответствие с член 38 от Договора, да взема съответните решения с цел упражняване на политическия контрол и стратегическото ръководство на мисията EUMM Georgia, включително решението за назначаване на ръководител на мисията,

               (2)

               На 1 юли 2011 г., по предложение на върховния представител на Съюза по въпросите на външните работи и политиката на сигурност (ВП), КПС прие Решение EUMM/1/2011 (3) относно назначаването на г-н Andrzej TYSZKIEWICZ за ръководител на Мисията на EUMM в Грузия до 14 септември 2011 г. Неговият мандат беше удължен за последен път до 14 септември 2012 г. с Решение 2011/539/ОВППС на КПС (4).

               (3)

               На 13 септември 2012 г. Съветът прие Решение 2012/503/ОВППС (5), с което срокът на EUMM Georgia се удължава до 14 септември 2013 г.

               (4)

               На 12 септември 2012 г. ВП предложи мандатът на г-н Andrzej TYSZKIEWICZ като ръководител мисия на EUMM Georgia да бъде удължен до 14 септември 2013 г.,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Andrzej TYSZKIEWICZ като ръководител на Мисията за наблюдение на Европейския съюз в Грузия, EUMM Georgia, се удължава до 14 септември 2013 г.
   Член 2
   Настоящото решение влиза в сила в деня на приемането му.

      Съставено в Брюксел на 14 септември 2012 година.

            За Комитета по политика и сигурност

            Председател

         O. SKOOG

      (1)  ОВ L 213, 13.8.2010 г., стp. 43.

      (2)  ОВ L 236, 13.9.2011 г., стp. 7.

      (3)  ОВ L 175, 2.7.2011 г., стp. 27.

      (4)  ОВ L 238, 15.9.2011 г., стp. 32.

      (5)  ОВ L 249, 14.9.2012, p. 13.


title: Решение (ЕС) 2017/1732 на Европейския парламент от 27 април 2017 година относно освобождаването от отговорност във връзка с изпълнението на бюджета на съвместното предприятие „Чисто небе 2“ за финансовата 2015 година

text:
               29.9.2017

               BG

               Официален вестник на Европейския съюз

               L 252/341

         РЕШЕНИЕ (ЕС) 2017/1732 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на съвместното предприятие „Чисто небе 2“ за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие „Чисто небе 2“ за финансовата 2015 година,

               —

               като взе предвид доклада на Сметната палата относно годишните отчети на съвместното предприятие „Чисто небе 2“ за финансовата 2015 година, придружен от отговора на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на съвместното предприятие във връзка с изпълнението на бюджета за финансовата 2015 година (05875/2017 — C8-0087/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (3) на Съвета, и по-специално член 209 от него,

               —

               като взе предвид Регламент (ЕС) № 558/2014 на Съвета от 6 май 2014 г. за създаване на съвместното предприятие „Чисто небе 2“ (4), и по-специално член 12 от него,

               —

               като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (5),

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0094/2017).

               1.

               освобождава от отговорност изпълнителния директор на съвместното предприятие „Чисто небе 2“ във връзка с изпълнението на бюджета на съвместното предприятие за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на изпълнителния директор на съвместното предприятие „Чисто небе 2“, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 473, 16.12.2016 г., стр. 15.

      (2)  ОВ C 473, 16.12.2016 г., стр. 17.

      (3)  ОВ L 298, 26.10.2012 г., стр. 1.

      (4)  ОВ L 169, 7.6.2014 г., стр. 77.

      (5)  ОВ L 38, 7.2.2014 г., стр. 2.